
ORSOarbor shield
OPIS I PRIMJENA PROIZVODA

ORSOarbor Shield je visokoučinkovita impregnacija na vodenoj osnovi namijenjena grundiranju i dugotrajnoj zaštiti svih vrsta drveta od biološkog propadanja i štetnih atmosferskih utjecaja.

Proizvod učinkovito štiti drvene površine od vlage, crvotočina, gljivica, plavila drveta, plijesni i drugih bioloških štetnika koji uzrokuju propadanje drveta. Istodobno smanjuje upijanje vode te povećava otpornost drva na promjene uzrokovane vlagom i vremenskim utjecajima.

Primjenjuje se za zaštitu građevinske građe, drvenih konstrukcija, krovnih elemenata, pergola, ograda, vrtnih objekata, fasadnih obloga, drvene stolarije i svih ostalih drvenih površina u unutarnjoj i vanjskoj primjeni. Nakon sušenja služi kao temeljni premaz za nanošenje svih vrsta završnih lazura, boja i lakova za drvo. ORSOarbor Shield je proizvod na vodenoj osnovi te ne sadrži zabranjene tvari koje bi štetno djelovale na biljni i životinjski svijet kada se koristi u skladu s uputama proizvođača.

SVOJSTVA

· impregnacija na vodenoj osnovi 

· dubinski prodire u strukturu drveta 

· povećava otpornost drveta na vlagu 

· učinkovito štiti od crvotočina i ostalih drvnih štetnika 

· štiti od gljivica, plavila drveta i razvoja plijesni 

· povećava otpornost na atmosferske utjecaje 

· smanjuje bubrenje i utezanje drveta uzrokovano promjenama vlage 

· služi kao temeljni premaz prije nanošenja završnih premaza za drvo 

· jednostavna primjena četkom, valjkom, raspršivanjem ili uranjanjem 

· prikladan za unutarnju i vanjsku primjenu 

TEHNIČKI PODATCI

	Svojstvo
	Vrijednost

	Kemijska osnova
	vodena disperzija s aditivima

	Gustoća
	približno 1,0 kg/l

	Boja
	bijela ili zelena

	Vrijeme sušenja
	približno 1 sat

	pH (20 °C)
	2,0 – 2,6


Aktivne tvari

· Alkil (C12–16) dimetilbenzil amonijev klorid 

· Penflufen 

· N-didecil-N-dipolietoksiamonijev borat (betain) 

· Cipermetrin 

Sadržaj hlapivih organskih spojeva (VOC)

Granica A/e, WB: 130 g/l.Sadržaj VOC u radnoj otopini: 1,3 g/l.Težinski udio ukupnog hlapljivog organskog spoja u koncentratu: 0,52 %.
IZDAŠNOST

Prosječna potrošnja iznosi: 0,10 – 0,40 l/m²

Potrošnja ovisi o vrsti, gustoći i upojnosti drveta te njegovoj vlažnosti i načinu nanošenja.

PRIPREMA PODLOGE

Drvo mora biti čvrsto, čisto i suho te očišćeno od prašine, prljavštine, ostataka kore, smole, starih premaza, ulja, voska i svih ostalih nečistoća koje mogu smanjiti prodiranje impregnacije.

Sve slabo vezane i oštećene dijelove potrebno je prethodno ukloniti.

Proizvod ne nanositi na mokro, smrznuto ili zaleđeno drvo. Kod novih drvenih elemenata preporučuje se impregnaciju izvesti neposredno nakon završetka obrade drveta kako bi se osigurala maksimalna zaštita.

PRIPREMA MATERIJALA

Proizvod je spreman za uporabu i prije primjene potrebno ga je temeljito promiješati.

Ne razrjeđivati niti miješati s drugim proizvodima osim ako proizvođač ne odredi drukčije.
UGRADNJA

ORSOarbor Shield nanosi se na prethodno pripremljeno, čisto i suho drvo.

Prije početka rada proizvod je potrebno temeljito promiješati kako bi se postigla homogena konzistencija.

Impregnacija se može nanositi: četkom, kistom , valjkom, raspršivanjem, uranjanjem drvenih elemenata u proizvod.  Kod nanošenja četkom, valjkom ili raspršivanjem proizvod se nanosi u 2 do 3 ravnomjerna sloja, ovisno o vrsti drveta, njegovoj upojnosti i zahtijevanom stupnju zaštite. Svaki sljedeći sloj nanosi se tek nakon potpunog sušenja prethodnog sloja. Pri standardnim uvjetima (+20 °C i 65 % relativne vlažnosti zraka) vrijeme sušenja između slojeva iznosi približno 1 sat. Kod primjene uranjanjem vrijeme impregnacije ovisi o vrsti drveta, njegovoj gustoći, sadržaju vlage i stupnju prethodne obrade (piljenje, blanjanje i sl.). Za postizanje optimalne zaštite preporučuje se provjeriti količinu upijenog sredstva prije serijske primjene.

Nakon završetka impregnacije drvo treba ostaviti da se potpuno osuši prije daljnje obrade ili nanošenja završnih dekorativnih premaza. Za maksimalnu trajnost drvenih elemenata u vanjskoj primjeni preporučuje se nakon impregnacije nanijeti odgovarajuću završnu lazuru, boju ili lak.
Temperature ugradnje:

podloga +5°C min. do +35°C max,
zraka +5°C min. do +35°C max.

Tijekom primjene proizvod zaštititi od kiše, smrzavanja i izravnog sunčevog zračenja. Ne nanositi na pregrijane površine niti pri nepovoljnim vremenskim uvjetima koji mogu utjecati na pravilno upijanje i sušenje proizvoda.
VAŽNE NAPOMENE

Proizvod nanositi isključivo na čisto, zdravo i nosivo drvo. Ne nanositi na mokre, zaleđene ili smrznute površine niti tijekom kiše ili pri uvjetima koji onemogućuju pravilno sušenje. Prije impregnacije potrebno je ukloniti stare, slabo vezane premaze koji mogu spriječiti prodiranje sredstva u drvo. Kod drva koje će biti trajno izloženo vanjskim atmosferskim utjecajima preporučuje se impregnaciju zaštititi odgovarajućim završnim premazom otpornim na UV zračenje i vlagu. Potrošnja sredstva može odstupati ovisno o vrsti drveta, njegovoj gustoći, sadržaju vlage i načinu nanošenja.

ALAT I ČIŠĆENJE

Za nanošenje koristiti: četke, kistove, valjke, uređaje za raspršivanje tekućina, posude za uranjanje drvenih elemenata. 

Alat i pribor potrebno je odmah nakon završetka rada oprati čistom vodom.

Osušeni materijal može se ukloniti isključivo mehaničkim putem.
PAKIRANJE

ORSOarbor Shield isporučuje se u: plastičnim kanistrima od 1 L, 5 L, 25 L. 

ROK UPORABE

24 mjeseca od datuma proizvodnje u originalnoj, neoštećenoj i zatvorenoj ambalaži.

Proizvod skladištiti u suhim i natkrivenim prostorima, zaštićen od izravnog sunčevog zračenja i utjecaja atmosferilija, pri temperaturi od −15 °C do +25 °C.

Spremnike držati dobro zatvorenima te zaštititi od onečišćenja i smrzavanja nakon otvaranja.

KONTROLA KVALITETE

Sustav kontrole kvalitete provodi se u skladu s važećim propisima i internim standardima tvrtke ORSO d.o.o. Kontrola obuhvaća:

· internu kontrolu proizvodnje koju provodi ORSO d.o.o. 

· laboratorijska ispitivanja sirovina i gotovog proizvoda 

· kontrolu fizikalno-kemijskih svojstava tijekom proizvodnog procesa 

· završnu kontrolu svake proizvodne serije prije isporuke. 

MJERE SIGURNOSTI

Prilikom rukovanja proizvodom koristiti odgovarajuću osobnu zaštitnu opremu.

Preporučuje se koristiti:

· zaštitne rukavice 

· zaštitne naočale ili zaštitni vizir 

· zaštitnu radnu odjeću 

· zaštitnu masku pri raspršivanju proizvoda. 

Proizvod može nadražiti kožu i oči. Nakon završetka rada ruke oprati vodom i sapunom te po potrebi nanijeti zaštitnu kremu.

Oznake upozorenja

Signalna riječ: OPASNOST

H oznake

· H314 – Uzrokuje teške opekline kože i teške ozljede oka. 

· H410 – Vrlo otrovno za vodeni okoliš, s dugotrajnim učincima. 

P oznake

· P101 – Ako je potrebna liječnička pomoć, pokazati spremnik ili naljepnicu. 

· P102 – Čuvati izvan dohvata djece. 

· P273 – Izbjegavati ispuštanje u okoliš. 

· P280 – Nositi zaštitne rukavice, zaštitnu odjeću te zaštitu za oči i lice. 

· P303 + P361 + P353 – U SLUČAJU DODIRA S KOŽOM (ili kosom): odmah skinuti svu onečišćenu odjeću. Isprati kožu vodom ili tuširanjem. 
· P305 + P351 + P338 + P310 – U SLUČAJU DODIRA S OČIMA: oprezno ispirati vodom nekoliko minuta. Ukloniti kontaktne leće ako ih nosite i ako se one lako uklanjaju. Nastaviti ispiranje. Odmah nazvati CENTAR ZA KONTROLU OTROVANJA ili liječnika. 

· P391 – Sakupiti proliveni materijal. 

· P501 – Odložiti sadržaj i spremnik u skladu s važećim propisima o opasnom otpadu. 

Za dodatne informacije pogledati Sigurnosno-tehnički list proizvoda ORSOarbor Shield.

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvom tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o vrsti i stanju drveta, sadržaju vlage, načinu primjene, temperaturi, relativnoj vlažnosti zraka i drugim čimbenicima koji su izvan kontrole proizvođača.

Za postizanje maksimalne učinkovitosti zaštite potrebno je pridržavati se preporučene tehnologije pripreme podloge i ugradnje.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

